Ola M. Hestebeit

Ola Mikalsen Hestebeit (født 14. april 1883 i Gaular, død 21. januar 1959 i Mosvik ) var lærer, bonde og lokalpolitiker i Mosvik. Han var NS-oppnevnt ordfører i Mosvik fra 1942 til 1945.Bygdebok for Mosvik. Bind 3. Utgitt av Mosvik historielag, 2013. ISBN 978-82-91273-30-3. Side 202Jorolf Nyborg. Mosvik kommune : 100 år : 1901-2001. Mosvik, 2001. 96 sider. ISBN 82-993302-4-6. (pdf)

Han var fra gården Hestebeit i Gaular , og var utdannet ved Volda lærarskule 1907. Han hadde ulike lærerstillinger før han i 1917 kom til Mosvik; i Gaular, Askvoll, Voss, Kinn og Bergen.  Han var redaktør i Firda Folkeblad 1908–09. Ved stortingsvalget 1915 stilte han som kandidat for Det radikale Folkeparti i enmannskretsen Voss.  

Han kjøpte i 1918 gården Melvold fra Mosvik kommune, og bygde i 1923 et stort våningshus i vestlandsk sveitserstil, som aldri ble helt fullført. Ved siden av lærerjobben var han i Mosvik bonde og kirkesanger. I 1934 var han formann i Mosvik bondelag. Han giftet seg i 1941 med Brita Berge (1890-1973) fra Voss, som tidligere hadde vært husholderske hos ham.   

Han ble første gang valgt inn i kommunestyret i 1919«Kommunevalgene. Mosvik». I: Indtrøndelagen 22. oktober 1919. Han satt i formannskapet i seks år, hvorav 3 år som varaordfører. Han representerte i 1919 «Avholdsfolkets liste» og i 1922 «Upolitisk liste» (som fikk 8 av 12 mandater, de øvrige gikk til «Småbrukernes liste»)«Kommunevalgene» I: Nord-Trøndelag og Nordenfjeldsk Tidende, 24. oktober 1922. I 1925 ble han første varamann på upolitisk liste,«Kommunevalgene» I: Nord-Trøndelag og Nordenfjeldsk Tidende, 29. oktober 1925 og i 1931 og 1937 sto han også på upolitisk liste; alle tre ganger med samme topartisystem i kommunestyret.«Kommunevalg i fylket» I: Inntrøndelagen og Trønderbladet, 26. oktober 1931Inntrøndelagen, 22. oktober 1937

Hestebeit var ikke medlem av NS, men det ble oppfattet som unasjonalt og NS-vennlig at han ikke meldte seg ut av Norges Lærersamband etter den innledende tvangsinnmelding av alle lærere.M.O. Haugen. «Mosvik anno 1945». Årbok for Mosvik historielag 2015 Han svarte på kritikken at han ikke kunne melde seg ut av noe han ikke hadde meldt seg inn i.Ola M. Hestebeit i «Fritt ord». I: Nord-Trøndelag og Inntrøndelagen, 18. februar 1950 Skolestyret i Mosvik vedtok i juli 1945 å fristille Hestebeit fra undervisningen, og han gikk to år uten arbeidsplikt. I april 1948 vedtok skolestyret som en «ordensstraff» å frata ham seks måneders lønn; Hestebeit gikk til sak mot skolestyret for å få opphevet ordensstraffen, og vant. Retten mente at det ikke fantes hjemmel for vedtaket.«Saka mellom Mosvik skolestyre og lærer Hestebeit for herredsrett». I: Nord-Trøndelag og Inntrøndelagen, 10. januar 1950; «Hestebeitsaka ikke til å le eller gråte av». I: Nord-Trøndelag og Inntrøndelagen, 12. januar 1950; 
«Inderøy herredsrett opphevet Mosvik skolestyres vedtak». I: Nord-Trøndelag og Inntrøndelagen, 14. januar 1950.
Kort tid etter rettssaken i januar 1950 valgte Hestebeit å gå av med pensjon.«Hestebeit slutter» I: Nord-Trøndelag og Inntrøndelagen, 28. februar 1950

 Referanser 

Kategori:Ordførere i Mosvik
Kategori:Personer fra Inderøy kommune
Kategori:Nordmenn fra andre verdenskrig